ZAPISNIK

39. sjednice Vijeća Mjesnog odbora Kupinečki Kraljevec I.,
održane 17. lipnja 2024. (ponedjeljak),
 s početkom u 20,15 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Jospiović.
Zapisnik vodi: Žarko Vučak.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoče svi članovi Vijeća što znači da Vijeće može pravovaljano odlučivati te otvara 39. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 38. sjednice. Otvara raspravu.      
       Vijeće je jednoglasno (5 „za“) usvojilo zapisnik 38. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (5 „za“) usvojilo 
dnevni red:
      1. Rasprava o prijedlozima prioriteta za Plan komunalnih aktivnosti Gradske četvrti Brezovica u

          2025.

      2. Organizacija manifestacije „Ivanje u Kupinečkom Kraljevcu“

      3. Prijedlog zaključka o čišćenju nogostupa u ulici Kraljevečki brijegi

4. Obavijesti, pitanja i prijedlozi          

           - Odluka o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama

Ad 1) Rasprava o prijedlozima prioriteta za Plan komunalnih aktivnosti Gradske četvrti 
          Brezovica u 2025.

         Predsjednik Vijeća, Žarko Vučak upoznaje članove Vijeća sa sadržajem plana prioriteta za 2024. godinu. Nakon toga vodi se sadržajna rasprava i postiže se konsenzus o bitnim stavkama plana prioriteta za 2025. godinu na osnovu kojih će se pripremiti Prijedlog zaključka  o prioritetima za 2025. godinu.    
Akcije koje trebaju biti u prijedlogu prioriteta za 2025. godinu su:

1. Uređenje  kolnika ulice Kraljevečki brijegi VI odvojak  nakon izgradnje odvodnje i vodoopskrbnoga cjevovoda 

2. Uređenje izdignutih perona na autobusnoj stanici Starjak 

3. Nastavak uređenja odvodnje i proširenja ulice Starjak 

4. Izgradnja nogostupa i odvodnje od k.br. 82 prema Palčićki

5. Navoženje kamenog materijala  u ulicama Bukovec, Brebernički I. i III. odvojak i Kukenjak

6. Sanacija terase ispred objekta MO 

7. Sanacija ograde oko sportskog igrališta 
8. Sanacija plohe sportskog igrališta 

9. Izrada projektne dokumentacije za izgradnju vrtiće na parcelama (stara trgovina)

10. Božićno i novogodišnje ukrašavanje prema ranije određenom rasporedu zaključkom Vijeća

Ad 2) Organizacija manifestacije „Ivanje u Kupinečkom Kraljevcu“
Vezano uz organizaciju manifestacije „Ivanje u Kupinečkom Kraljevcu“, Predsjednik Vijeća, Žarko Vučak informira članove Vijeća da su prikupljene sve ponude za nastupe i usluge kako bi se mogao realizirati predviđeni program. Dio narudžbenica je izdan, a izdavanje ostalih je u tijeku. 

Izrađen je i objavljen plakat na kojem je vidljiv cijeli program.  Jedan od problema je rasvjeta i napajanje elektro utičnica koje su se napajale iz škole. 
Ad 3)  .Prijedlog zaključka o čišćenju nogostupa u ulici Kraljevečki brijegi
          Predsjednik Vijeća, Žarko Vučak obrazlaže Prijedlog zaključka te otvara raspravu.

Nakon kraće rasprave, Vijeće je jednoglasno (5 za“) donijelo
ZAKLJUČAK

 o potrebi čišćenja nogostupa u ulici Kraljevečki brijegi 

 

1. Vijeće Mjesnog odbora Kupinečki Kraljevec I. raspravilo je stanje nogostupa u 

 ulici Kraljevečki brijegi.

2. Uz rub rubnjaka  nogostupa većim dijelom ulice izrasla je trava i drugi korov  te 

Vijeće traži da se žurno izvrši čišćenje nogostupa u predmetnoj ulici.

3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Obavijesti, pitanja i prijedlozi 
       Predsjednik Vijeća, Žarko Vučak informira članove Vijeća da je zatražen  odvoz smeća ispred stare trgovine te da je isti odvezen. Ističe problem ponovnog ostavljanja i to miješanog komunalnog otpada iz vozila u tranzitu.  

Potpredsjednica Vijeća,  Ivana Pogačić izvješćuje da Vodoopskrba i odvodnja d.o.o. raspisuje natječaj za odvodnju u ulicama Kraljevečki brijegi V. i VI. odvojak te da traži Elaborat o služnosti kojeg treba dostaviti Gradski ured za mjesnu samoupravu, civilnu zaštitu i sigurnost. 

U raspravi svi članovi Vijeća izražavaju nezadovoljstvo vezano za otezanje, od strane Zagrebačkih cesta, sklapanja ugovora za nastavak radova odvodnje i proširenja ulice Starjak s obzirom da su im dostavljene suglasnosti posjednika spornih dijelova prometnice. 
       Budući da se nitko ne javlja za riječ, predsjednik Vijeća zaključuje 39. sjednicu Vijeća Mjesnog odbora Kupinečki Kraljevec I.

           Dovršeno u 21,20  sati.
         Zapisnik sastavio:
            Žarko Vučak
     KLASA: 024-08/24-003/1216
     URBROJ: 251-13-11-8/005-24-2
     Kupinečki Kraljevec, 17. lipnja  2024. 
                                                                                                      Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 39. sjednici Vijeća Mjesnog odbora Kupinečki Kraljevec I.,

17. lipnja 2024.

